Ants Kukrus

Ants Kukrus (22. oktoober 1940 Valga on eesti õigusteadlane.

Haridus

Ants Kukrus on õppinud Priipalu 4-kl. Algkoolis 1948–1952; lõpetanud Kuigatsi 7-kl. Kooli 1955; Tallinna Polütehnilise Instituudi energeetikateaduskonna mäeinsenerina 1966; NSVL Patendiinstituudi (Moskva) jurist-patentoloogina 1971; mittestatsionaarse aspirantuuri TPI majandusteaduskonna juhtimise- ja planeerimise kateedris.
Ta on täiendanud teadmisi NSV Liidu Teaduste Akadeemia Riigi ja Õiguse Instituudis (Moskva) 1972; Slovakkia Kõrgemas Tehnikakoolis ja Slovakkia Teaduste Akadeemias (Bratislava) 1974; Maailma Intellektuaalomandi Organisatsioon (World Intellectual Property Organization, WIPO, Genf) 1993; Euroopa Patendiametis (EPO, München); Robert Schumanni Ülikooli õigusteaduskonnas (Strassbourg).

Teaduskraad ja kutse

Õigusteaduse kandidaat haldusõiguse erialal 1976 Eesti NSV Teaduste Akadeemia (Правовые вопросы организации научно-исследовательских работ и управления ими в высшей школе); dotsent 1985 Kõrgem Atestatsioonikomisjon (Moskva); professor 1987TTÜ. ,

Teenistus

Trusti Eesti Põlevkivi Kiviõli kaevanduse meister ja tsehhiülema asetäitja  1966–1967;  TPI teadusliku uurimise sektori vaneminsener, vanemteadur ,teaduslik-tehnilise informatsiooni osakonna juhataja, patendiosakonna juhataja 1967-1982; NSV Liidu Patendiinstituudi Tallinna õppe-konsultatsioonipunkti õppejõud 1976-1982; TPI töökaitse kateedri vanemõpetaja 1982, dotsent 1982-1987; TTÜ ohutuse ja õiguse kateedri juhataja, dotsent 1987-1992; TTÜ territoriaalmajanduse instituudi direktor, majandusõiguse õppetooli juhataja, professor 1992-2002; TTÜ avaliku sektori majanduse instituudi majandusõiguse õppetooli juhataja, professor 2002-2012; Tartu Ülikooli õigusinstituudi külalisprofessor 1997-2006; TTÜ majandusteaduskonna emeriitprofessor 2012 ..

Teadustöö põhisuunad

Teaduse juhtimine, teaduse ja tehnika progressi majandusõiguslikud probleemid, eraõigus, intellektuaalomandi õigus.
Ants Kukrus on avaldanud üle 230 teadustrükise, sh esimese eestikeelse patendinduse aluste kõrgkooliõpiku.(Patendinduse alused. Tallinn, 1986).
Ta on avaldanud 5 ülikooliõpikut, nendest 4 koos kaasautoritega, 4 teadusmonograafiat, nendest 1 koos kaasautoriga, osalenud kolme käsiraamatu koostamisel ja on kolmekeelse sõnaraamatu kaasautor.
Ants Kukrus on osalenud inseneride, majandusspetsialistide ja juristide õpetamisel ning täiendkoolitamisel ja teadlaskaadri ettevalmistamisel teadustööde juhendaja, väitekirjade oponendi ning kaitsmisnõukogu liikmena.

Teadusorganisatoorne ja -administratiivne tegevus

Ants Kukrus on olnud TTÜ  majandusteaduskonna nõukogu liige 1987-2002; Eesti Patendiameti seadusloome töörühma juht, 1992–1994; TTÜ Nõukogu liige 1993-1997; Raestipendiumi määramise komisjoni esimees 1998-2000; TTÜ akadeemilise kohtu esimees 2001-2004.
Ta on Tallinna Teadlaste Maja liige 1970; Eesti Teadlaste Liidu liige 1991; Korp! Leola liige 1995.
Ants Kukrus on olnud Rahvusvahelise Tööstusomandi Kaitse Assotsiatsiooni (International Association for the Protection of Industrial Property, AIPPI) nõukogude grupi liige, 1980-1991; Rahvusvahelise Intellektuaalomandi Kaitse Assotsiatsiooni (International Association for the Protection of Intellectual Property, AIPPI) Eesti töörühma liige 1992.

Tunnustused

EKP Tallinna Linnakomitee ja Tallinna Linna Rahvasaadikute Nõukogu Täitevkomitee aukiri 1979; Eesti NSV teenelise leiutaja aunimetus 1980; Eesti NSV riikliku preemia laureaat 1982; Eesti NSV Kõrg- ja Keskerihariduse Ministeeriumi aukiri 1982; TPI juubelimedal 1986; Eesti NSV Haridusministeeriumi aukiri 1990; Eesti Patendiameti teenetemärk 2007; TPI/TTÜ au- ja tänukirjad.